Държавен вестник, бр. 24, 2018 г., стр. 61

БРОЙ  24	
Д Ъ Р Ж А В Е Н  В Е С Т Н И К 	
СТР.  61  
(3) За всеки 12 месеца от изпълнението на 
дейностите от втора група се изготвя отчет за 
постигнатите цели на проекта, реализираните 
печалби и загуби, като се сравняват заложените 
в бюджета приходни и разходни пера с реално 
постигнатите.
(4) Когато срокът по чл. 7, ал. 6 е по-дълъг 
от 36 месеца, отчетът по предходната алинея за 
третия 12-месечен период включва в себе си и 
месеците, превишаващи посочения срок, в случай 
че превишението не е по-голямо от 6 месеца. 
Когато превишението е повече от 6 месеца, се 
изготвя самостоятелен отчет.
(5) Отчетите за получените резултати от 
изпълнение на дейностите от втора група се 
представят в АХУ в срок, посочен в договора 
за финансиране.
Чл. 48. Агенцията за хората с увреждания 
предприема действия за разкриване на причи-
ните, когато се установят затруднения в реали-
зацията на дадено конкурсно предложение. Ако 
затрудненията са от такова естество, че не могат 
да се избегнат и предотвратят, а извършваната 
стопанска дейност е свързана с получаване на 
загуби, АХУ може да предприеме необходимите 
законни мерки за възстановяване на изплатеното 
финансиране. 
Чл. 49. (1) Получилите финансиране от АХУ 
еднолични собственици не могат да прехвърлят 
на други лица предприятието си до изтичане на 
срока по чл. 7, ал. 6.
(2) Изключение по предходната алинея се 
допуска само при настъпване на смърт, при 
установена по-нататъшна невъзможност по 
медицински предписания да се осъществява 
договорената дейност и при принудително дъл-
госрочно лекуване. 
Раздел VI 
Необходими документи при кандидатстване и 
сключване на договора за финансиране с АХУ
Чл. 50. (1) Документи, представяни при кан-
дидатстване:
1. попълнен конкурсен формуляр по образец 
(приложение № 1); формулярът се представя на 
хартиен и електронен носител – в 1 оригинал 
и 2 копия;
2. попълнен подробен бюджет на конкурс-
ното предложение по образец (приложение № 2 
и приложение № 3); бюджетът се представя на 
хартиен и електронен носител – в 1 оригинал 
и 2 копия;
3. таблица за оценка на административното 
съответствие (приложение № 4), която се пред-
ставя с оригинала на формуляра;
4. документ, удостоверяващ наличието на 
трайно увреждане на кандидатстващото лице или 
на едноличния собственик на кандидатстващото 
предприятие;
5. декларация от кандидата за неползване на 
преференции по чл. 49 от Закона за насърчаване 
на заетостта съгласно изискванията на чл. 19, 
ал. 3, т. 1 от ППЗИХУ (по образец – приложе-
ние № 5);
6. декларация за липса на публични задъл-
жения (по образец – приложение № 5);
7. декларация за това, че за конкурсния 
проект вече не е получено или не се очаква да 
бъде получено безвъзмездно финансиране от 
други източници, включително от други дър-
жавни институции, от национално представени 
организации на хора с увреждания, от външни 
и други донори (по образец – приложение № 5);
8. декларация за липса на двойно финанси-
ране на участие в обучителен квалификационен 
курс – когато е приложимо (по образец – при-
ложение № 5);
9. автобиография на кандидата, която се под-
писва саморъчно (по образец – приложение № 6), 
придружена с подходящи документи (от лицензи-
рани образователни и обучителни институции), 
доказващи квалификационни умения – дипломи, 
сертификати, удостоверения и др.;
10. минимум по три актуални оферти или други 
носители на обективна техническа информация 
за всеки от придобиваните активи и всяка от 
получаваните услуги, включени в бюджета на 
предложението; офертите или другите носители 
на обективна техническа информация трябва да 
са издадени не по-рано от 2 месеца преди датата 
на кандидатстване и да са с валидност най-мал-
кото 3 месеца след датата на кандидатстване;
11. декларации по чл. 10, ал. 3 (по обра-
зец – приложение № 7);
12. копие на предварителен договор за наем и 
писмено съгласие от собственика за извършване 
на предвидените строително-монтажни работи 
по компонент 2 по чл. 18.
(2) Във връзка с осъществяването на своята 
работа комисията по чл. 35 може да изиска от 
кандидатите и други допълнителни документи, 
доказващи и изясняващи конкретни обстоятел-
ства, които се отнасят до целесъобразността, 
изпълнимостта и устойчивостта на дейностите, 
предвидени в конкурсното предложение.
(3) Оригиналите и копията по ал. 1 се предста-
вят в отделни самостоятелни папки. Формулярът 
и бюджетът се представят на един електронен 
носител (диск, дискета), който се помества в 
папка „оригинал“.
(4) Когато представяните документи по ал. 1 
не са оригинални, верността на копието се 
удостоверява чрез отбелязване върху него на 
израза „Вярно с оригинала“, заверен с подписа 
на кандидата.
Чл. 51. Утвърдените кандидати сключват 
договор, в който се посочват:
1. мястото на реализация на проекта;
2. размерът на отпуснатото финансиране;
3. срокът на усвояване на финансирането;
4. правата и задълженията на страните, вкл. 
задължението на бенефициента да извършва 
трудова дейност единствено във връзка с изпъл-
нение на проекта;
5. показателите и периодичността за извърш-
ване на контрола;
6. санкциите при неизпълнение на договор-
ните условия;
7. сроковете за представяне и съдържанието 
на отчетите за изпълнението на дейностите от 
първа и втора група (приложения № 8 и 9);
8. изискуемите документи по чл. 46, ал. 3;
9. други необходими клаузи.